Baidu

Baidu (Չին՝․ 百度|Bǎidù, ), չինական ընկերություն, որը տրամադրում է վեբ-ծառայություններ, որոնցից հիմնականը հանդիսանում է նույնանուն որոնողական համակարգը՝ առաջատար չինական որոնողական համակարգերի շրջանակներում։ Որոնման համակարգերի գլոբալ շուկայում զբաղեցնում է 1․5%-ը։

Բայդուի ինդեքսում պարունակում է ավելի քան 740 միլիոն վեբ էջեր, 80 միլիոն պատկերներ և 10 միլիոն մեդիա ֆայլեր։

Բայդուն նաև ունի օնլայն-հանրագիտարան՝ Բայդու Հանրագիտարանը, որն առաջ է անցել չինարեն վիքիպեդիայից։

2013 թվականին գերմանացի արտադրողների հետ համատեղ թողարկվել է Baidu Antivirus 2013 Beta-ն։ Հակավիրուսային ծրագիրը ներառում է Baidu Antivirus և ամպային շարժիչ Baidu Cloud Security-ը, Avira Antivirus-ի հետ համատեղ, որպես համալիր պաշտպանություն բոլոր տեսակի առցանց սպառնալիքներից։ Baidu Antivirus 2013-ն ունի հակավիրուսային ծրագրի կարգավիճակ։

Ընկերության պատմություն 
Հիմնադրվել է 2000 թվականին՝ Ռոբին Լիի և Էրիկ Սյուի կողմից, ովքեր ստացել են բարձրագույն կրթություն ԱՄՆ-ում։ Ընկերության անվանումը վերցրել են դինաստիական ժամանակների Սուն դինաստիայից, որը բառացիորեն նշանակում է «հարյուր»։ Մեկ տարի անց վենչուրային ընկերությունների կողմից ստացել է 10 միլիոն դոլար ներդրում։ 2004 թվականին Բայդուն Չինաստանի որոնողական համակարգերում զբաղեցրել է առաջատար դիրք։

2005 թվականին ընկերությունը NASDAQ բորսայում իրականացրել է IPO, ակցիաների գների բարձրացմամբ Բայդուն ռեկորդ է սահմանել, դրանք բարձրացել են ավելի քան չորս անգամ։ 2007 թվականի դեկտեմբերին Բայդուն դարձել է առաջին չինական ընկերությունը, որի բաժնետոմսերը ներառվել են NASDAQ-100 ինդեքսում։

2010 թվականի հունարի 12-ի հարձակում 
2010 թվականի հունվարի 12-ի առավոտյան կայքը հարձակման է ենթարկվել «Իրանական կիբերբանակի»-ի (Iranian Cyber Army) կողմից։ Հաքերները փոխել են կայքի DNS գրառումները և հոսքը փոխել են դեպի այլ կայք։

Բայդուպեդիա 
2006 թվականի ապրիլի 20-ին չինական որոնման համակարգում առաջատարը հայտարարել է նոր գործնական նախագծի մասին «Բայդուպեդիա» (百度百科)։ Երեք շաբաթում նրանք անցել են չինական Վիքիպեդիային հոդվածների քանակով։ Ունենալով 3 500 000 հոդված։ Բայդուպեդիայում արված խմբագրումները վերջացնելուց հետո անմիջապես չեն դառնում տեսանելի, դրանք նախ տեսնում են մոդերատորները և հետևաբար արտահայտում իրենց կարծիքը։ Օրինակ Բայդուպեդիայում չկա Թայվանի անկախության մասին հոդվածը, սակայն կա Վիքիպեդիա հոդվածը, որտեղ վիքիպեդիան նկարագրվում է չեզոք դրական տեսանկյունից։ Այնտեղ երկար ժամանակ խոսվել է ՉԺՀ-ում շրջափակումների մասին, և նույնիսկ տրվել են արտաքին հղումներ, որոնք տանում էին դեպի Վիքիպեդիա։ Որոշ ժամանակ հղումները հեռացվել են, և տեղադրվել են միայն պաշտոնական հղումներ դեպի http://zh.wikipedia.org/ ։ Ինտերֆոյսը չինական օգտատերի համար ստեղծվել է բավականին հարմարավետ։

Բիզնեսի զարգացման հեռանկարներ 
2016 թվականին Բայդուի նախագահ Չժան Յացին հայտարարել է, որ իր պլանների մեջ է մտնում ինքնակառավարվող մեքենաների զանգվածային արտադրություն սկսելը։ Ընկերության ղեկավարի գնահատմամբ, դրա համար անհրաժեշտ կլինի մոտ հինգ տարի։

Ծանոթագրություններ

Արտաքին հղումներ 
http://www.baidu.com/ (որոնման համակարգ)

Որոնողական համակարգեր
ՆԱՍԴԱՔ-ում ցուցակված ընկերություններ
Չինաստանի ընկերություններ
2000 հիմնադրված ընկերություններ
Չինական ապրանքանիշներ
Համացանցի գրաքննությունը Չինաստանում